**ЗАКОН**

**О ДОПУНАМА ЗАКОНА О РЕПУБЛИЧКОЈ УПРАВИ**

Члан

У Закону о републичкој управи („Службени гласник Републике Српске“, број 115/18), у члану 39. у тачки 19) послије ријечи: „одраслих“ додаје се запета и нова тачка 20) која гласи:

„20) Републичка дирекција за инвестиције“.

Члан

Послије члана 58. додаје се нови члан 58а. који гласи:

„Члан 58а.

1. Републичка дирекција за инвестиције сарађује са републичким органима управе, носиоцима јавних овлашћења, органима јединица локалне самоуправе и представницима пословне заједнице и представља контакт тачку ради подстицања и привлачења инвестиција у Републику Српску, а посебно стратешки битних инвестиција које доприносе усвајању нових технологија, унапређивању ефикасности, повећању извоза и запошљавању висококвалификованог кадра; у сарадњи са заинтересованим инвеститором води реализацију инвестиције и прати, координише и подстиче рад осталих институција и организација укључених у реализацију инвестиције ради брзог и ефикасног завршетка процедура; прати и анализира услове пословања и законска рјешења и предлаже мјере за њихово унапређивање; пружа стручну, савјетодавну и административно-оперативну подршку заинтересованим инвеститорима у процесу припреме и реализације инвестиција; спроводи програм постинвестиционе подршке; спроводи активности стратешког маркетинга привредних потенцијала Републике Српске; реализује програме подстицаја за подршку и развој инвестиција; обезбјеђује услове за приступ и реализацију пројеката који се финансирају из међународне развојне помоћи, а који доприносе подстицању инвестиција; прати и анализира услове улагања и привредне услове на другим тржиштима и секторима и даје предлоге за привлачење и подстицање инвестиција из тих тржишта и сектора; остварује сарадњу са представништвима Републике Српске у иностранству ради промоције и привлачења инвестиција у Републику Српску; остварује сарадњу са домаћим привредним субјектима и представницима пословне заједнице пружањем информација о стању на другим тржиштима и секторима са циљем повећања домаћих инвестиција; остварује сарадњу са сличним агенцијама у другим земљама; учествује у дефинисању стратегија, прописа и пројеката у вези са пословима које обавља.
2. Републичка дирекција за инвестиције је самостална управна организација са својством правног лица.“

Члан 3.

Овај закон ступа на снагу осмог дана од дана објављивања у „Службеном гласнику Републике Српске“.

Број:02/1-021-923/21 ПОТПРЕДСЈЕДНИК

Датум: 25. новембра 2021. године НАРОДНЕ СКУПШТИНЕ

Денис Шулић